SARL-NUUS SONDAG 05 FEBRUARIE 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat bekend gemaak moet word dat die sleutel van Henry 
Schoeman, ZS6GAHS, na `n leeftyd van 78 jaar stil geraak het. Henry het jare 
gelede 'n vraag/antwoord studiegids vir die RAE opgestel en heelwat radioama- 
teurs opgelei. Hy was `n lewenslange erelid van die Centurion Radioamateurklub 
en hy en sy LV, Rhoda, het die laaste aantal jare in die omgewing van die Paarl 
by `n seun van hulle gewoon. Henry was `n steunpilaar vir amateurradio en die 
SARL. 


Ons innige medelye aan Rhoda, hulle ander familie en vriende. 
(POUSE) 
In die nuus vandag; 


SUMBANDILASAT AMATEURRADIOWERKING MAG DALK VOL- 
GENDE WEEK HERVAT 


LIDMAATSKAP VAN DIE SARL NA AAN 1 600 
SARL HET 'N NUWE FAKSNOMMER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SUMBANDILASAT AMATEURRADIOWERKING MAG DALK VOL- 
GENDE WEEK HERVAT 


Vindingrykheid en innovasie deur Sumbandilasat se grondbeheerspan het die 
gevolg gehad dat daar 'n groot moontlikheid is dat dat die amateurradiokom- 
munikasie volgende maand mag hervat wanneer die satelliet in sonlig is. 


Die grondstasies by SANSA se ruimtebedrywighede by Hartbeeshoek en die 
Elektroniese stelsellaboratorium by die Universiteit van Stellenbosch ontvang 
telemetrie wanneer die satelliet se sonpanele deur die son belig word. 


Johann Lochner, ZS1CBG, het gesê dat die primêre beheerder op die kragver- 
spreidingseenheid (wat die aanboordrekenaar van krag voorsien, vir een of an- 


der onverklaarbare rede (maar wat moontlik aan `n groot uitstraling op 7 Junie 
gekoppel kan wees) opgehou het om te reageer op bevele van die grondstasie. 


Dit het later geblyk dat die battery onklaar geraak het en dat niks van die 
satelliet vir `n tydperk gehoor is nie. Die gedeelte van die programmatuur van 
die grondstasie wat die verbyvlugte oor Suid-Afrika beheer en met die herwin- 
ningsprosedure begin, is geoutomatiseer. Na 'n maand is weer kontak gemaak. 
Dit was in mid-November. “Ons het `n beplande herwinningsprosedure in werk- 
ing gestel en binne 3-4 dae tot die slotsom gekom dat die battery gefaal het,” het 
Johann gesê. Met Sumbandilasat wat in volle sonlig reageer is Johann Lochner 
seker dat party funksies sal herstel tot die punt waar gedeeltelik beeldmateriaal 
gebruik kan word en die amateurradiotransponeerder weer in bedryf sal wees. 
Meer oor die herwinningspogings kan aanlyn van www.amsatsa.org.za. verkry 
word. 


LIDMAATSKAP VAN DIE SARL NA AAN 1 600 


Die SARL-lidmaatskap het vandag 1 563 bereik en ons verwelkom alle nuwe 
lede. Indien u nog nie die regte stap geneem het en by die SARL aangesluit het 
nie, doen dit nou. Skakel Mariska Maandag op 011 675 2393. 


SARL HET 'N NUWE FAKSNOMMER 


Die SARL het `n nuwe faksnommer. Dit is 086 299 0566. Die ou nommer sal 
nog vir 'n sekere tyd in werking wees. Die nuwe nommer is `n faks na e-pos 
diens. Net weer, die nommer (086 299 0566. 


AMATEURSEGMENT VAN 500 kHz NOG ONDER BESPREKING BY WRC- 
12 


Rod Stafford, W3ROD, sekretaris vir die Internasionale Amateurradiounie sê 
dat sy siening is dat daar `n hele paar lidlande is wat ten gunste is van die 
toekenning aan die amateurradiodiens @rens in die segment vanaf 415 tot 526,5 
kHz. Dit is voorgestel dat 'n 15 kHz gedeelte vir amateurgebruik toegeken word. 


Stafford sê diegene wat aan die besprekings deelneem, voorsien dat daar 'n 
nodigheid is om die huidige dienste te beskerm. Stafford sê in `n verslag oor die 
WRC-werksaamhede dat daar `n aantal opsies is: 


Eerstens, 'n sekondêre toekenning van tot 15 kHz, tussen 472 kHz en 487 kHz 
wêreldwyd aan die amateurradiodiens. 


Tweedens, twee afsonderlike, wêreldwye, sekondêre toekennings aan die ama- 
teurradiodiens tussen 461 en 469 kHz en 471 en 478 kHz, met `n totaal van 15 
kHZ. 


Derdens, 'n voorstel vir 'n wêreldwye sekondêre toekenning van 8 kHz van 472 
tot 480 kHz. 


Hy sê dat sekere lande bekommerd is dat alomgerigte bakens wat in die spek- 
trum werk a.g.v. nuwe toekennings aan amateurradio moontlik steurings kan 


ondervind. Stafford se siening is dat dit nog te vroeg in die proses is om te 
bepaal of amateurs daarin sal slaag om die toekenning te verkry. 


By WRC-12 is daar nog `n item wat kommer by die radioamateurs wek. Dit is 
'n bod vir oseanografiese radartoepassings in die 3 tot 50 kHz gebied. Stafford sê 
dat die IARU se houding is dat oseanografiese radartoepassings nie met amateur- 
en amateursatellietdienste in daardie bestek versoenbaar is nie. 


WRGC-12 duur tot 17 Februarie. 
SARL-NASIONALE KONVENSIE 


Die 2012 SARL-nasionale konvensie sal in Pinetown vanaf 20 tot 22 April by 
die Premier Hotel plaasvind. Die geleentheid begin met `n vingerete by die 
Highway-klubhuis op Vrydagaand en `n aanbieding oor die ontstaan van die 
Suid-Afrikaanse elektroniese industrie in Pinetown en die plaaslike ontwikkeling 
van ESB. 


Die AJV sal op Saterdagoggend in die Premier Hotel gehou word gevolg deur 
'n ligte middagete en twee aanbiedings oor BHF-antennas en “Logbook of the 
World”. Die toekenningsdinee sal ook by die Premier Hotel gehou word. 


Die SARL se nasionale konvensie sal afsluit met `n ontbyt in die Japanese tuine. 


Die volle program en besprekingsbesonderhede is beskikbaar op www.srl.org.za 
vanaf vroeg volgende week. 


SLUIT VANAAND BY INTEGNET AAN 


Die eerste INTEGNET van 2012 sal vanaand, Sondag 5 Februarie, om 19:30 
gehou word. Geskiedenis sal gemaak word wanneer dit die eerste INTEGNET 
sal wees waar lede van die Namibiese Amateurradioliga sal aansluit. Die NARL 
se herhaler in Windhoek sal gekoppel word om Namibiese amateurs die geleen- 
theid te bied om aan die besprekings deel te neem. 


Die onderwerp sal wees Groter DX-werking met voortplantingsvoorspelling. 
Twee sprekers sal praat oor die wetenskap van voorspelling en die praktiese 
toepassing daarvan. Dr Donald Danskin van die Geomagnetiese Labora- 
torium in Ottawa, Kanada sal die bespreking inlui met 'n oorsig van hoe 
HEF-voorspellings gemaak word. Hy is tans 'n besoekende wetenskaplike by 
SANSA Ruimtewetenskappe in Hermanus. Hannes Coetzee, ZS6BZP, sal praat 
oor die praktiese aspekte van die die gebruik van voortplantingsvoorspellings en 
hoe om dit ten beste te gebruik. Die bespreking sal ook op Echolink beskikbaar 
wees. 


KLUBNUUS 


Die Overberg Amateurradioklub sal `n veldstasie gedurende die Veld- 
Naweekkompetisie in die omgewing van Malgas op die Breederivier, bedryf. 
Kontak asb. vir Andre, ZS1AZ, by 072 729 1680 vir nadere besonderhede en 
aanwysings. 


Die ZS6KTS-herhaler is nou aktief op 145,162 5/145,762 5 MHz vir `n toetsty- 
dperk. Almal word uitgenooi om enige kommentaar of rapporte in te stuur na 
vubandplanning@sarl.org.za en ook aan vivdold@bestwebs.co.za. 


KOMPETISIENUUS 
SARL SE NASIONALE VELDDAG 


Die oogmerk van die SARL Nasionale Velddag is om so veel as moontlik stasies 
te werk en sodoende te leer om in abnormale en minder optimale toestande 
te werk. 'n Premie is geplaas op die ontwikkeling van vaardigheid rakende die 
uitdagings van gereedheid in noodtoestande en om die publiek in te lig oor die 
vermoëns van amateurradio. Die eerste been van die velddag sal op die tweede 
vol naweek van Februarie vanaf 10:00 UTC Saterdag 11 Februarie tot 10:00 UTC 
Sondag 12 Februarie 2012, plaas. 


Aktiwiteit is op 160, 80,40,20, 15 en 10 meters met die gebruik van foon, GG 

en digitale modusse. Daar is vyf kategorieë van deelname, naamlik: Klas A 

Veldstasie multioperateur; Klas B Veldstasie multioperateur (ORP; Klas C 
Veldstasie enkeloperateur; Klas D Veldstasie enkeloperateur (ORP; Klas E 
Algemene stasies. 


Uitruiling is die aantal senders, Velddag werkingsklas en Provinsie bv. BAFS — 
3 senders, Klas A in die Vrystaat. 


Logs moet per e-pos gestuur word aan zsdbfn@netactive.co.za, of per slakkepos 
na SARL-Nasionale Velddag, Posbus 12104, Brandhof, 9324. Die sluitingsdatum 
vir indiening van logs is 19 Februarie 2012. `n Vol stel reels kan gevind word op 
bladsy 24 van die SARL se kompetisiehandboek. 


SKRIKKELJAAR UITDAGING 


U word uitgenooi om deel te neem aan die Skrikkeljaaruitdaging op Woensdag 
29 Februarie 2012 om soveel kontakte as moontlik op hierdie dag te maak. Die 
uitdaging begin om 00:01 en eindig om 23:59 SAT met foon-, GG- en digitale 
aktiwiteit op alle bande - HF, BHF, UHF en mikrogolwe. Werk 'n stasie slegs 
een keer, ongeag van die band, modus of roepsein. 

Stuur los per e-pos aan zsAbfn@netactive.co.za teen middernag Vrydag 2 Maart 


2012. `n SARL-lidmaatskap is op die spel vir die log met die die meeste OSO s 
gemaak. 


As jy nie deelneem nie, sal jy moet wag tot 2016, om die datum 29 Februarie in 
jou logboek te skryf! 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit laag is. Al die sonvlekke 
wat van die aarde af sigbaar is, is stil en daar is bykans geen kans vir groot 
sonfakkels nie. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 64. 


20 tot 10 m en veral 15 m gaan pret wees met, verskeie openinge gedurende die 
verloop van die dag. Die hoër bande sal tipies eerste oopmaak om dan later 
deur die laer bande gevolg te word. 


Besoek gerus www.spaceweather.co.za vir meer inligting. 
Besoek gerus www.spaceweather.co.za vir meer inligting. 
DAGBOEK VAN GEBEURE 


Vanaand 5 Februarie Eerste INTEGNET van die jaar om 19:30 SAT. 5 Febru- 

arie Antieke Radioassoaiasie se GG-kompetisie van 15:00 tot 19:00. 11 12 

Februarie SARL velddagkompetisie 20 Februarie Laaste dag vir indiening 

van logs vir Antieke Radioassosiasie se Kompetisie. 29 Februarie Skrikkel- 

jaaruitdaging vanaf OO0:O1 tot 23:59. 21 Maart ZSGERB se konstruksiedag. 20 
22 April SARL-konvensie in Pinetown. 


Onthou, u kan steeds nominasies instuur vir die SARL-toekennings wat gedoen 
sal word tydens die galadinee wat ook gedurende die naweek met die 2012 SARL- 
AJV sal plaasvind. Stuur nominasies aan secretary@sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZS6GBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


